CELEX: 62021TN0095
Language: el
Date: 2021-02-15 00:00:00
Title: Υπόθεση T-95/21: Προσφυγή της 15ης Φεβρουαρίου 2021 — Πορτογαλία κατά Επιτροπής

19.4.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/47
            
         
      Προσφυγή της 15ης Φεβρουαρίου 2021 — Πορτογαλία κατά Επιτροπής
      (Υπόθεση T-95/21)
      (2021/C 138/63)
      Γλώσσα διαδικασίας: η πορτογαλική
      
         Διάδικοι
      
      
         Προσφεύγουσα: Πορτογαλική Δημοκρατία (Λισσαβώνα, Πορτογαλία) (εκπρόσωποι: L. Inez Fernandes, P. Barros da Costa, M. J. Marques, L. Borrego και A. M. Soares de Freitas, επικουρούμενοι από τους M. Gorjão-Henriques και A. Saavedra, δικηγόρους)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να διατάξει τη συμπερίληψη στη δικογραφία των εγγράφων της διοικητικής διαδικασίας η οποία κατέληξε στην έκδοση της προσβαλλομένης αποφάσεως, όπως ζητείται με την παρούσα προσφυγή,
               
            
                  —
               
               
                  να ακυρώσει το άρθρο 1, καθώς και τα άρθρα 4 και 6, της αποφάσεως C(2020) 8550 τελικό της Ευρωπαϊκής Επιτροπής, της 4ης Δεκεμβρίου 2020, «σχετικά με το καθεστώς ενισχύσεων SA.21259 (2018/C) (ex2018/NN) το οποίο εφάρμοσε η Πορτογαλία υπέρ της Zona Franca da Madeira (ελεύθερης ζώνης της Μαδέρα) (ZFM) — Καθεστώς III»,
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει επτά λόγους.
      
                  1)
               
               
                  Με τον πρώτο λόγο προβάλλεται πλάνη περί το δίκαιο, καθότι το επίμαχο μέτρο δεν συνιστά κρατική ενίσχυση κατά την έννοια του άρθρου 107, παράγραφος 1, ΣΛΕΕ, δεδομένου ότι είναι γενικού χαρακτήρα και δεν είναι επιλεκτικό.
               
            
                  2)
               
               
                  Με τον δεύτερο λόγο προβάλλεται ότι, εν πάση περιπτώσει, η Επιτροπή δεν απέδειξε ότι πληρούνταν το κριτήριο περί στρεβλώσεως του ανταγωνισμού και περί επηρεασμού των εμπορικών συναλλαγών μεταξύ των κρατών μελών.
               
            
                  3)
               
               
                  Με τον τρίτο λόγο προβάλλεται πλάνη περί το δίκαιο σε σχέση με την εφαρμογή των άρθρων 108 ΣΛΕΕ και 21 έως 23 του κανονισμού (ΕΕ) 2015/1589, δεδομένου ότι πρόκειται περί υφιστάμενων ενισχύσεων.
               
            
                  4)
               
               
                  Με τον τέταρτο λόγο προβάλλεται πλάνη περί το δίκαιο την οποία ενέχει η προσβαλλόμενη απόφαση, καθότι το Καθεστώς III της Zona Franca da Madeira (ελεύθερης ζώνης της Μαδέρα) (ZFM) ετέθη σε εφαρμογή σύμφωνα με τις αποφάσεις της Επιτροπής του 2007 και του 2013 και σύμφωνα με τα άρθρα 107 ΣΛΕΕ και 108 ΣΛΕΕ.
               
            
                  5)
               
               
                  Με τον πέμπτο λόγο προβάλλεται πλάνη σε σχέση με τα πραγματικά περιστατικά της προσβαλλομένης αποφάσεως και/ή ανεπαρκής αιτιολογία της τελευταίας, καθότι οι απαιτήσεις του φορολογικού καθεστώτος και η επιτήρηση του από τις εθνικές αρχές είναι κατάλληλες για τον έλεγχο του Καθεστώτος III της ZFM.
               
            
                  6)
               
               
                  Με τον έκτο λόγο προβάλλεται πλάνη σε σχέση με τα πραγματικά περιστατικά της προσβαλλομένης αποφάσεως και/ή ανεπαρκής αιτιολογία της τελευταίας, καθότι η Πορτογαλική Δημοκρατία διενήργησε ελέγχους όσον αφορά την απαίτηση για δημιουργία/διατήρηση θέσεων εργασίας.
               
            
                  7)
               
               
                  Με τον έβδομο λόγο προβάλλεται παραβίαση των γενικών αρχών του δικαίου της Ένωσης. Η προσφεύγουσα προβάλλει, ειδικότερα, προσβολή των δικαιωμάτων άμυνας, παραβίαση των αρχών της ασφάλειας δικαίου και της χρηστής διοικήσεως και έλλειψη αιτιολογίας.